laion/Wikipedia-Exotic huggingface dataset:
האספה המחוקקת של סבסטופול

האספה המחוקקת של סבסטופול (ברוסית: Законода́тельное собра́ние Севастополя), היושבת ברחוב לנין 3 בעיר, הוקמה ב-2014 בתור הפרלמנט העירוני והיא בית מחוקקים והגוף העירוני המחוקק. האספה בוחרת מעת לעת את מועמדה לייצג את העיר במועצת הפדרציה והיא אחראית לאשרור החלטות מינהל העיר ולחקיקת חוקים עירוניים, בתנאי שאלה אינם סותרים את החוקים הפדרליים וחוקת רוסיה. הגוף העירוני המחוקק הראשון בעיר סבסטופול הוקם לראשונה ב-22 במאי 1816 בשם הדומה העירונית של סבסטופול (ברוסית: Севастопольская городская дума), לאחר שהשליטה על העיר הועברה מהצבא הרוסי לידיים אזרחיות. ב-27 במרץ 1917 הוקמה מועצת נבחרי העם, ברם בדצמבר אותה שנה מועצה צבאית שלטת נטלה לידה את סמכויות החקיקה והניהול בעיר עד לכינונה מחדש, של המועצה בשנת 1921. בדצמבר 1939 נערכו לראשונה בחירות עממיות, הראשונות בעיר מאז כינון ברית המועצות. ביולי 1942, העיר נכבשה על ידי הנאצים וגופי החקיקה שבו לפעילות רק לאחר סיום מלחמת העולם השנייה. בשנת 1961 החלוקה המנהלית של סבסטופול אורגנה מחדש. ב-1992 הוקמה המועצה העירונית של סבסטופול (באוקראינית: Севастопольська міська рада) כגוף עירוני מחוקק ומינהלי שפעל הן כגוף מחוקק והן כעירייה. הבחירות הראשונות לראשות המועצה נערכו ביולי 1994. מאז, ועד שנת 2014 נהנתה מפלגת האזורים הפרו-רוסית מתמיכה רחבה בעיר. לאחר סיפוח חצי האי קרים בשנת 2014 המועצה פורקה ובמקומה הוקמה האספה המחוקקת כגוף מחוקק ונוסד גוף עירוני בשם ממשלת סבסטופול, שפועל בנפרד כעירייה. בבחירות שנערכו בשנת 2014 זכתה מפלגת רוסיה המאוחדת לרוב מובהק של 22 מנדטים. עם זאת בבחירות 2020 כוחה ירד ל־14 מנדטים. נכון ל־2014 מדיה וקבצים בנושא האספה המחוקקת של סבסטופול בוויקישיתוף אתר האינטרנט הרשמי של האספה המחוקקת של סבסטופול (ברוסית) תולדות המועצה בארכיון האתר (באוקראינית) Заксобрание Севастополя отправило Чалого в отставку
Flashback (שיר)

Flashback (בעברית: פלאשבק) הוא שיר של הדי ג'יי והמפיק הסקוטי קלווין האריס מתוך אלבום האולפן השני שלו, Ready for the Weekend. השיר פורסם בבריטניה ב-2 בנובמבר 2009, ומשתתפת בו הזמרת הירדנית איה מראר. בהמשך עבדו שוב ביחד האריס ומראר על הסינגל "Thinking About You" שפורסם בשנת 2013. "Flashback" פורסם בתור הסינגל השלישי מתוך האלבום ב-2 בנובמבר 2009. כדי לקדם את הרצועה, קלווין היה במקור אמור להופיע איתה בתוכנית הבוקר הבריטית GMTV, אולם התוכנית דחתה את הופעתו של קלווין, שכן הם חשבו שהשיר "דנסי מדי" עבור התוכנית בשבוע שאחרי, ערוץ דיסני קידם את "Flashback" לאחר התוכנית האנה מונטנה. הוצגה תמונה של קלווין מרכיב משקפי שמש יהלום, ולצידה המילים "פלאשבק [קלווין האריס]". סרטון השיר "Flashback" באתר יוטיוב
אוניברסיטת שפילד

אוניברסיטת שפילד (באנגלית: University of Sheffield) היא אוניברסיטה ציבורית בשפילד, דרום יורקשייר שבאנגליה. האוניברסיטה הוקמה בשנת 1905 כתוצאה מאיחוד של שלושה מוסדות אקדמיים. האוניברסיטה ממוקמת בשני קמפוסים מרכזיים בשפילד, אשר בהם ישנן שש פקולטות ומחלקות רבות. בשנים 2015–2016 למדו באוניברסיטה כ-27 אלף סטודנטים (19 אלף סטודנטים לתואר ראשון, וכ-8,000 לתארים מתקדמים). האוניברסיטה נחשבת לטובה ברמה בין-לאומית, ולרוב נמצאת במקום גבוה בדירוגים בין-לאומיים. האוניברסיטה חברה ברשת אוניברסיטאות עולמית, חברה בקבוצת ראסל וחברה ועידת בתי הספר האירופיים לחינוך ומחקר הנדסי מתקדם. חתני פרס נובל הארי קרוטו וריצ'רד ג'. רוברטס למדו באוניברסיטה כסטודנטים והחתנים הווארד וולטר פלורי, הנס אדולף קרבס, פרייזר סטודרט וג'ורג' פורטר לימדו בה תקופות ממושכות. אוניברסיטת שפילד נוסדה כאיחוד של מספר מוסדות. הוותיק שבהם הוא בית הספר לרפואה של שפילד (אנ'), אשר נוסד בשנת 1828. המוסד השני היה פירת' קולג' אשר נוסד בשנת 1879 כחלק מהרחבה של אוניברסיטת קיימברידג'. במוסד זה נלמדו בעיקר מקצועות מדע ואמנות. בשנת 1884 נוסד בעזרת פרית' קולג' בית הספר הטכני של שפילד (אנ'). שלושת המוסדות אוחדו ליצירת קולג' אוניברסיטאי (אנ') בשנת 1897. באותה התקופה שפילד הייתה העיר הגדולה היחידה באנגליה ללא אוניברסיטה. הקולג' הפך לאוניברסיטה בשנת 1905. בחנוכת האוניברסיטה הרשמית, אשר התקיימה ביולי של אותה השנה, נכחו המלך אדוארד השביעי ואשתו אלכסנדרה, נסיכת דנמרק. עם פתיחתה, היו באוניברסיטת שפילד כ-114 סטודנטים, אשר מספרם גדל במהרה ל-1,000 בשנת 1919. בזמן מלחמת העולם הראשונה חלק מהלימודים הוסבו לכדי לימוד ייצור נשק והכנת תרופות. מאז שנות ה-20 האוניברסיטה התרחבה והתנהלה בשני קמפוסים. לאחר מלחמת העולם השנייה האוניברסיטה שילשה את גודלה, ופתחה מחלקות חדשות. במהלך שנות ה-50 וה-60 האוניברסיטה גדלה אט אט ובתקופה זו נבנו מבנים רבים. מגמת התרחבות זו המשיכה גם משנות ה-80 ועד העשור הראשון של המאה ה-21. לאוניברסיטה יש, נכון לשנת 2022, חמש פקולטות הכוללות 50 מחלקות ו-82 מרכזי מחקר ומכוני מחקר, בנוסף פקולטה בין-לאומית: הפקולטה לאמנויות ומדעי הרוח הפקולטה להנדסה הפקולטה לרפואה, רפואת שיניים ובריאות הפקולטה למדעים הפקולטה למדעי החברה הפקולטה הבין-לאומית דירוג שנגחאי - מקום 151–200 (2023) דירוג Times Higher Education - מקום 105 (2024) דירוג QS - מקום 104 (2024) מדיה וקבצים בנושא אוניברסיטת שפילד בוויקישיתוף אתר האינטרנט הרשמי של אוניברסיטת שפילד (הממלכה המאוחדת) אתר האינטרנט הרשמי של אוניברסיטת שפילד אתר האינטרנט הרשמי של אוניברסיטת שפילד (באנגלית) אוניברסיטת שפילד, ברשת החברתית פייסבוק אוניברסיטת שפילד, ברשת החברתית אקס (טוויטר) אוניברסיטת שפילד, ברשת החברתית אינסטגרם
Golden (שיר של טרווי מקוי)

Golden (בעברית: מוזהב) הוא סינגל שהוקלט על ידי הראפר האמריקאי טרווי מקוי והזמרת האוסטרלית סיה. הסינגל יצא לאור ב-15 ביוני 2015, תחת חסותן של חברות התקליטים וורנר מיוזיק גרופ, ופיולד ביי ראמן. את השיר כתבו טרווי מקוי, סיה, דיפלו, והאחים פיקאר, והוא הופק על ידי דיפלו והאחים פיקאר גם כן. טרווי מקוי וסיה פרסמו ברשתות החברתיות כי עתיד לצאת שיתוף הפעולה הראשון של שניהם באמצע שנת 2015, ולאחר מכן פרסמו את עטיפת הסינגל. בעטיפה ניתן לראות שילוב של צבעים, ואת שם הסינגל במרכז. בווידאו קליפ סיה לא מופיעה, אך מקוי נראה לאורך כולו. הקליפ צולם במדבר, כאשר ניתן לראות לאורכו את מקוי כשהוא נוהג במכונית יוקרתית בצבע שחור. מונה הצפיות של הקליפ נכון לאוקטובר 2017, עולה על למעלה מ-10 מיליון צפיות. הסינגל הצליח להיכנס למצעדים רבים, ביניהם למקום ה-4 במצעד האוסטרלי הרשמי. מידע על הסינגל "Golden" באתר מיוזיק בריינז סרטון השיר "Golden" באתר יוטיוב SIA (@siamusic) • Instagram photos and videos, www.instagram.com (באנגלית) "SINGLE REVIEW: Travie McCoy Feat. Sia – Golden". ThomasBleach (באנגלית אמריקאית). 2015-06-22. נבדק ב-2017-10-05. Fueled By Ramen (2015-06-14), Travie McCoy: Golden ft. Sia [OFFICIAL VIDEO], נבדק ב-2017-10-05 ARIA Singles: Justin Bieber Maintains Top Spot After Four Weeks - Noise11.com, www.noise11.com (באנגלית) Golden (feat. Sia) - Single by Travie McCoy on Apple Music (באנגלית אמריקאית), 2015-06-15, נבדק ב-2017-10-05 Golden (feat. Sia) - Single by Travie McCoy on Apple Music (באנגלית), 2015-06-15, נבדק ב-2017-10-05
קרחון בואו

קרחון בואו (באנגלית: Bow Glacier) הוא קרחון בהרי הרוקי הקנדיים, הממוקם בפארק הלאומי באנף, בפרובינציית אלברטה שבקנדה; כ-37 קילומטרים צפונית מערבית לאגם לואיז. הקרחון ממוקם בסמוך לכביש המהיר אייספילדס. מימי הקרחון זורמים לאגם בואו ולנהר בואו. בשיאו תנועת הקרחון יצרה את עמק בואו לפני שנסוג עקב התחממות כדור הארץ. מאז תום עידן הקרח הקטן ב-1850, מצוי הקרחון בנסיגה בקצב יציב. בין השנים 1850–1953 הקרחון נסוג כ-1,100 מטרים. נסיגת הקרחון יצרה אגמון חדש באזור המורנה בגבול הקרחון. נסיגת הקרחון אפשרה לסחף רב לזרום עם המים הנמסים לאגם בואו, ויצרה דלתת משקעים בקצהו המערבי של האגם. אומאני ק. סימון ל. "קרחוני הרי הרוקי הקנדיים, עמ' 234 קרחון בואו, באתר ממשלת קולומביה הבריטית
אגם הקטור

אגם הקטור (באנגלית: Hector Lake) הוא אגם קרחוני קטן, במערב פרובינציית אלברטה שבקנדה. האגם ממוקם על נהר בואו, בהרי הרוקי הקנדיים, בשטח הפארק הלאומי באנף בפרובינציית אלברטה שבקנדה. האגם נוצר בעמק המצוי ברכס ואפוטיק, צפונית לשדה הקרח ואפוטיק, בין פסגת פאלפיט (Pulpit Peak), הר באלפור (Mount Balfour), הר קרואופוט (Crowfoot Mountain) ופסגת בואו (Bow Peak). קרחון הקטור והר רקטור מצויים מעברו השני של הנהר בואו. אגם הקטור הוא אחד מהאגמים לאורכו של הכביש המהיר אייספילד בפארק הלאומי באנף ובפארק הלאומי ג'ספר. האגמים האחרים לאורך הכביש הם: אגם בואו (Bow Lake), אגם לואיז ( Lake Louise), אגם פייטו (Peyto Lake), אגם מיסטיה (Mistaya Lake), אגם ווטרפאול (Waterfowl Lakes), אגם צ'פרן (Chephren Lake) ואגם סאנואפטה (Sunwapta Lake). אגם הקטור הוא האגם השני במורד נהר בואו (שהראשון הוא אגם בואו). שטחו של אגם הקטור 5.23 קמ"ר. אורכו המרבי של האגם 5.3 ק"מ, רוחבו המרבי 1.2 ק"מ. פני האגם מצויים 1,800 מטרים מעל פני הים. האגם קרוי על שם ג'יימס הקטור, גאולוג ואיש טבע, אשר חקר את האזור כחלק ממשלחת פאליסר. מדיה וקבצים בנושא אגם הקטור בוויקישיתוף אגם הקטור, באתר ממשלת קנדה
Slow Acid

Slow Acid (בעברית: חומצה איטית) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. השיר פורסם ב-14 באוקטובר 2014 בתור הסינגל השיווקי הראשון מתוך האלבום. הקליפ הרשמי של השיר הועלה לערוץ ה-Vevo של האריס ב-15 באוקטובר 2014 ועד כה נצפה מעל ל-11 מיליון פעמים. הוא כולל אישה בכחול מסתובבת בעיר בלילה תחת השפעה של סמים ואלכוהול, הצבע הכחול מציין כי היא תחת שכרון כבד. היא מתעוררת למחרת שוכבת על הכביש כאשר היא חשה בטוב יותר, כך שהתאוששה מחמרמורת ( הנגאובר ) שחוותה בלילה הקודם. בספוטיפיי צבר השיר למעלה מ-20 מיליון השמעות. מידע על היצירה "Slow Acid" באתר מיוזיק בריינז Slow Acid, נבדק ב-2020-04-02
וולטר קריקמר

וולטר ריימונד קריקמר (באנגלית: Walter Raymond Crickmer;‏ 1900 – 6 בפברואר 1958) היה מאמן כדורגל אנגלי. וולטר קריקמר הגיע למנצ'סטר יונייטד כבר בשנת 1919, כפקיד. הוא הפך למזכיר הקבוצה בשנת 1926, ובשנת 1931 מונה למאמנה. שנה לאחר מכן הוחלף במאמן סקוט דאנקן. ב-1937, כאשר עזב דאנקן את יונייטד, מונה קריקמר לקדנציה שנייה בתור מאמן הקבוצה. בשנת 1945, כאשר מאט באזבי הגיע ליונייטד, לקח על עצמו קריקמר את תפקיד מאמן קבוצת הנוער של המועדון. בנוסף למטלות היומיומיות בתפקיד מזכיר המועדון, על קריקמר הייתה גם האחריות בפועל לאימונים ובחירת הצוות מאז שעזב סקוט דאנקן את המועדון בנובמבר 1937. בקיץ 1938, לעומת זאת, הוחלף במנהל זמני אחר: ג'ימי פורטר, האיש שעד אז שימש כעוזרו של קריקר. קריקמר מילא תפקידים במועדון במשך כ-40 שנה, עד שמצא את מותו באסון האווירי במינכן, ב-6 בפברואר 1958. Walter CRICKMER, SUPPORTERS CLUB SCANDINAVIA וולטר קריקמר, באתר WorldFootball.net ערך זה הוא קצרמר בנושא כדורגל אנגלי ובנושא מאמני כדורגל. אתם מוזמנים לתרום לוויקיפדיה ולהרחיב אותו.
קדונה (מדינה)

קָדוּנָה (באנגלית: Kaduna) היא אחת ממדינות ניגריה, הממוקמת במרכזה. לרוב היא מכונה "מדינת קדונה", על מנת להבדיל אותה מעיר בירתה, הנקראת אף היא באותו השם. ישנן מחלוקות רבות לגבי מקור השם. השם השתרש בעקבות השלטון הקולוניאליסטי הבריטי. האזור הוקם בשנת 1967. כעשרים שנה לאחר מכן, בשנת 1987, הופרדה מקדונה מדינה חדשה, אשר נקראה קָצִינָה. בעשורים האחרונים נחשפו באזור עדויות ארכאולוגיות שהעידו על קיומה של אחת הציוויליזציות הקדומות באפריקה. האזור מיושב בעיקר על ידי בני האוסה, אשר אינם רואים עצמם בהכרח כניגרים. מלבדם מתגוררות במדינה עוד לפחות 60 קבוצות אתניות. מתחילת המאה ה-20 ישנה פעילות מיסיונרית באזור. מדיה וקבצים בנושא קדונה בוויקישיתוף אתר האינטרנט הרשמי של קדונה (באנגלית) (הקישור אינו פעיל, 16 במאי 2022) קדונה, באתר אנציקלופדיה בריטניקה (באנגלית) הרפובליקה הפדרלית של ניגריה: מפקד האוכלוסין של 2006, הלשכה הלאומית לסטטיסטיקה של ניגריה (מאורכב) (באנגלית). ערך זה הוא קצרמר בנושא גאוגרפיה של ניגריה. אתם מוזמנים לתרום לוויקיפדיה ולהרחיב אותו.
Photograph (שיר)

"Photograph" (בעברית: "תצלום") הוא שיר שבוצע על ידי הזמר-יוצר הבריטי אד שירן, מתוך אלבום האולפן השני שלו, × (2014). שירן כתב את השיר עם חבר להקת סנואו פטרול, ג'וני מקדייד. לאחר הקלטת מספר גרסאות עם מפיקים אחרים, שירן בסופו של דבר ביקש סיוע מג'ף באסקר; משיתוף הפעולה נוצרה גרסה אשר באסקר המשיך לשפרה במשך כמה חודשים. לחן הבלדה נוסע בעיקר מגיטרה אקוסטית, פסנתר ותופים. תוכן השיר עוסק במערכת יחסים ארוכת טווח בהשראת הניסיון של שירן עצמו של להיות רחוק מחברה שלו, כאשר היה בסיבוב הופעות. השיר זכה לביקורות חיוביות מהמבקרים, אשר ציינו לטובה את המילים ואת השימוש של שירן בדימויים. "Photograph" פורסם בתור הסינגל החמישי והאחרון מתוך האלבום. השיר הגיע לחמשת המקומות הראשונים ביותר מ-5 מדינות. בארצות הברית, נכנס השיר לעשירייה הפותחת של הבילבורד הוט 100 ובזאת הפך לסינגל השלישי שהגיע להישג זה מתוך האלבום. בבריטניה, השיר הגיע למקום ה-15 והוסמך בתואר פלטינה עבור מכירות של 600,000 עותקים. הסינגל אף הוסמך לפלטינה כפולה באוסטרליה, קנדה, ופלטינה אחת בניו זילנד ואיטליה. הסינגל פורסם ב-11 במאי 2015 בעקבות הבכורה של הקליפ ב-9 במאי 2015. הווידאו מציג מונטאז' של צילומים ביתיים אמיתיים של שירן בהינקות, בילדות, ובגיל ההתבגרות, ונותן תובנות על חייו הפרטיים המוקדמים כגון הנטייה שלו לנגינה ואהבתו להרכבה בלגו. הסרטון היה מועמד לפרס הווידאו קלים הטוב ביותר בפרסי בריטניה 2016. שירן ביצע את השיר במספר תוכניות טלוויזיה וכן כחלק מסיבוב ההופעות שלו, x Tour, שנמשך בין השנים 2014–2015. ב-9 ביוני 2016, דווח כי שירן נתבע על ידי המלחינים מרטין הרינגטון ותומס לאונרד, כותבי הסינגל "Amazing" של מאט קארדי בסף 20 מיליון דולר על הפרת זכויות יוצרים. התביעה אומרת: "לאור הדמיון הבולט בין הפזמון של "Amazing" ו-"Photograph", הנאשמים ידעו בעת כתיבה, פרסום, הקלטה, שחרור והפצה של תמונות, כי הם מפרים זכויות של יצירה מוזיקלית קיימת. התביעה הוגשה באופן פרטי באפריל 2017, ללא הודאה באשמה. מידע על הסינגל "Photograph" באתר מיוזיק בריינז מידע על היצירה "Photograph" באתר Discogs סרטון השיר "Photograph" באתר יוטיוב "אד שירן נתבע על ידי שני כותבי שירים בשל הפרת זכויות יוצרים ברצועה Photograph". Newsbeat. BBC Online. 9 ביוני 2016. נבדק ב-9 ביוני 2016. {{cite news}}: (עזרה) Ellis-Petersen, Hannah. "אד שירן יכול להתחרט על "Photograph" שהביא למקרה של הפרת זכויות יוצרים בהיקף של 20 מיליון דולר". The Guardian. נבדק ב-11 באפריל 2017. {{cite web}}: (עזרה) Gold & Platinum, RIAA (באנגלית אמריקאית)
How Would You Feel (Paean)

"(How Would You Feel (Paean" (בעברית: "איך את היית מרגישה? [שיר תהילה]"; ידוע גם כ-"How Would You Feel If I Told You I Loved You?") הוא שיר שבוצע על ידי הזמר-יוצר הבריטי אד שירן. הוא פורסם ב-17 בפברואר 2017 כסינגל השיווקי הראשון מתוך אלבום האולפן השלישי שלו, ÷ (2017). השיר דורג במקום השני במצעד הסינגלים הבריטי, על אף שהוא לא סינגל רשמי. השיר גם הגיע לעשירייה הפותחת בשש מדינות אחרות. שירן הודה כי "(How Would You Feel (Paean" כמעט ולא נכנס לאלבום כי הוא שכח מקיומו. בריאיון ב-"באוויר עם ריאן סיקרסט", אמר שירן, "סיימתי את האלבום, עברתי על ההערות ואז אמרתי לחברה שלי, 'מה השיר האהוב עלייך באלבום?' היא אמרה, 'אתה שוכח שהוא קיים, והוא נמצא באימייל שלי כי אני היחידה ששלחת לה אותו'. אז היא בחרה בו לפני כשנה וחצי ובסופו של דבר הקלטתי אותו". שירן פרסם את השיר לכבוד יום הולדתו ה-26, על אף שהתעקש שלא יפורסם כסינגל רשמי. סולו הגיטרה נוגן על ידי ג'ון מאייר. אף על פי שהשיר הוא סינגל שיווקי בלבד, הוא זכה להצלחה רבה במצעדים (ובאירופה בפרט), יחסית לשיר שלא פורסם כסינגל רשמי. סרטון השיר "(How Would You Feel (Paean" באתר יוטיוב
מינהל העיר סבסטופול

מינהל העיר סבסטופול, רשמית: ממשלת סבסטופול (ברוסית: Правительство Севастополя), היא הרשות המבצעת והגוף הניהולי של העיר סבסטופול, שבין 1991 ועד 2014 נודעה בשם "האדמיניסטרציה העירונית". בראש המינהל עומד מושל העיר. המחלקה לפרויקטים מועדפים לפיתוח העיר המחלקה לפיתוח אזורי וקשר עם ארגוני השלטון המקומי בעיר המחלקה לענייני רכוש ואדמות מחלקת לקשרים חברתיים מחלקת האדריכלות והבנייה מחלקת המימון מחלקת הכלכלה מחלקת ההשכלה מחלקת הבריאות המחלקה לביטחון התעשייה והאנרגיה מינהל הנוער והספורט מחלקת אבטחת בתי משפט השלום מחלקה עבודה, רווחה ואוכלוסייה מחלקת התחבורה ופיתוח תשתיות התחבורה ערך מורחב – מושל סבסטופול מושל סבסטופול הוא ראש הרשות המבצעת של העיר סבסטופול העומד בראש ממשלת סבסטופול, מאז 2014. בזמן השלטון הקומוניסטי כונה ראש עיריית סבסטופול "המזכיר הראשון של המפלגה הקומוניסטית" ובשנים 1992 - 2014 כונה בשם "ראש האדמיניסטרציה העירונית של סבסטופול". ב-2014 הוענק לעיר מעמד של עיר פדרלית ותפקיד ראש העיר הפך למושל עם הפיכת העירייה לממשלת העיר. מינהל העיר סנקט פטרבורג מדיה וקבצים בנושא מינהל העיר סבסטופול בוויקישיתוף אתר האינטרנט הרשמי של מינהל העיר סבסטופול (ברוסית) מינהל העיר סבסטופול, ברשת החברתית פייסבוק מינהל העיר סבסטופול, ברשת החברתית אינסטגרם
יצחק שגב

האם התכוונתם ל... יצחק שגב (1938) – קצין צה"ל במילואים בדרגת תת-אלוף, שירת כמושל צבאי וכנספח צה"ל האחרון באיראן בין השנים 1979-1977 יצחק שגב (1946) – קצין צה"ל במילואים בדרגת תת-אלוף. הקים את חטיבת שומרון בתקופת האינתיפאדה הראשונה ופיקד במלחמת לבנון הראשונה על כוח שהשתלט על מחנה הפליטים רשידיה
ספיידרמן (סדרת טלוויזיה, 2017)

ספיידרמן (באנגלית: Spider-Man) ידועה גם כספיידרמן של מארוול (באנגלית: Marvel's Spider-Man) היא סדרת אנימציה המבוססת על גיבור העל "ספיידרמן" מבית מארוול קומיקס. הסדרה מחליפה את הסדרה הקודמת "ספיידרמן איש העכביש" והיא העלתה לשידור בארצות הברית ב-19 באוגוסט 2017 ובישראל ב-8 באוקטובר 2017. לאחר מותו של הדוד בן, נער חכם בשם פיטר פרקר הופך לגיבור על במסכה בעקבות נשיכה על ידי עכביש בטיול אל מעבדות אוסקורפ (מנהלו של מוסד זה הוא אביו של חברו הטוב ביותר הארי אוסבורן) וכתוצאה מכך קיבל כוחות על. הסדרה הוכרזה לראשונה באוקטובר 2016 כתחליף לסדרה הקודמת לה ספיידרמן איש העכביש שהסתיימה בינואר 2017. הסדרה עלתה ב-19 באוגוסט 2017. העונה הראשונה הסתיימה בארצות הברית ב-18 בפברואר 2018. בישראל, העונה הראשונה עלתה ב-8 באוקטובר 2017 והסתיימה מתישהו באוגוסט 2018. ב-24 בינואר 2018 הוכרז כי העונה השנייה תעלה לשידור ב-18 ביולי 2018, העונה הסתיימה ב-1 בדצמבר 2019. בישראל העונה השנייה עלתה מתישהו ב-2020 והסתיימה ב-31 בינואר 2021. לקראת העונה השלישית, השם של הסדרה השתנה ל"ספיידרמן: מקסימום ונום", והעונה השלישית שודרה ב-19 באפריל 2020 והסתיימה ב-25 באוקטובר 2020. בישראל העונה השלישית עלתה ב-5 בפברואר 2021 והסתיימה ב-16 באפריל 2021. "ספיידרמן", במסד הנתונים הקולנועיים IMDb (באנגלית) "ספיידרמן", באתר Rotten Tomatoes (באנגלית) "ספיידרמן", באתר דיסני+ סדרות (באנגלית) "ספיידרמן", במסד הנתונים הקולנועיים KinoPoisk (ברוסית) "ספיידרמן", במיזם "אישים" לתיעוד היצירה הישראלית Christian Holub (2017-06-28). "Revisit Spider-Man's origin in new animated short". Entertainment Weekly. נבדק ב-14 ביולי 2017. {{cite news}}: (עזרה) "Exclusive: New 'Spider-Man' animated series coming in 2017". USA Today. 2016-10-08. נבדק ב-14 ביולי 2017. {{cite news}}: (עזרה) "Marvel's Spider-Man Season 2 Will Premiere in 2018 on Disney XD". screenrant. 2018-01-24. נבדק ב-10 בפברואר 2018. {{cite news}}: (עזרה) בישראל כל הקצרים שודרו כפרק אחד הנקרא "פרק 1"
יונה טפר

יונה טפר (נולדה ב-25 בפברואר 1941) היא סופרת ילדים ישראלית. יונה טפר נולדה בקיבוץ דפנה, בגליל העליון, וכשהתחתנה עברה לגור בקיבוץ יגור. היא עבדה כגננת, מורה ומנהלת ביישוב בו היא חיה. כיום היא עורכת ספרי ילדים ונוער ועוסקת בכתיבה. 1994 זכתה טפר בפרס זאב לספרות ילדים ונוער על ספרה "לעזוב בית"; ב-2001 קיבלה את פרס היצירה לסופרים עבריים 2005 זכתה פעם נוספת בפרס זאב על ספרה "בינה נוסעת מבנימינה". 2008 זכתה בעיטור כריסטיאן אנדרסן לספרות ילדים ונוער על ספרה "אבנים קטנות של אהבה". 2008 כלת פרס שר המדע, החינוך והספורט לשנת 2008. 2023 פרס סאסא סטון למפעל חיים על תרומתה לספרות הילדים והנוער הישראלית אתר האינטרנט הרשמי של יונה טפר יונה טפר, ברשת החברתית פייסבוק יונה טפר, באתר 'דףדף' יונה טפר, ב"לקסיקון הספרות העברית החדשה" יונה טפר, ב"לקסיקון הסופרים העברים בהווה" יונה טפר, באתר המכון לתרגום ספרות עברית (באנגלית) הספרים של יונה טפר, באתר "סימניה" אליענה אלמוג, "מה שהסתרתי בבטן" מאת יונה טפר, בזמן שישנתם, באתר הארץ, 24 בנובמבר 2010 יונה טפר, במיזם "סופרים קוראים" של המרכז לספריות וספרות בישראל שי רודין, "יכולה הכל בעצמי": שדרים פמיניסטיים והבניות מגדריות בסיפורת של יונה טפר, עיונים בספרות ילדים 25, תשע"ו עמ' 151-99 יונה טפר, באתר לקסיקון הספרות העברית החדשה IBBY, IBBY Honour List (2008), May 2008, p.21. https://www.e-mago.co.il/articles/1152.htm פרס סאסא סטון לספרות ילדים - Sasa Setton, באתר Sasa Setton | סאסא סטון, ‏19 באפריל 2022 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סק"א-1946

"סקא-1946" (ברוסית: СКА-1946) היא קבוצת הוקי קרח לנוער מהעיר סנקט פטרבורג, המתמודדת בליגת MHL ומהווה לקבוצת הנוער של סק"א. זו אחת מקבוצות ההוקי קרח לנוער הוותיקות ברוסיה. מחזיקת גביע חרלמוב לעונת 2023/2024. הקבוצה הוקמה לראשונה בשנת 1978 והשתתפה בליגה הסובייטית השנייה בעונת 1979/1980. בשנת 1989 הקבוצה נקראה "סק"א-2" ושימשה כקבוצת המילואים של סק"א. בשנת 2009 הוקמה מחדש תחת השם "סקא-1946" והיא נקראת כך על שם שנת הייסוד של קבוצת האם סק"א סנקט פטרבורג, שנוסדה בשנת 1946. בעונת 2014/2015 הקבוצה העפילה עד לגמר ליגת MHL וסיימה כסגנית האלופה, במה שהפך להישג השיא של הקבוצה עד אז. היא שחזרה את ההישג גם בעונת 2017/2018. בעונת 2019/2020 הוכתרה לאלופת רוסיה עד גיל 21, לאחר שהליגה הופסקה בשל התפרצות נגיף הקורונה ברוסיה. שנתיים לאחר מכן, באפריל 2022, הבטיחה זכייה ראשונה בהיסטוריה בגביע חרלמוב, אחרי שגברה על קבוצת הנוער של צסק״א מוסקבה. מקרא: מש' = משחקים, נצ' = ניצחונות, הפ' = הפסדים, נק' = נקודות      לא העפילה לפלייאוף      סגנית אלופת הליגה      אלופת הליגה ליגת MHL: אליפות: 2019/2020, 2021/2022, 2023/2024 גמר גביע חרלמוב: 2014/2015, 2017/2018 סק"א סנקט פטרבורג ליגת ההוקי לנוער אתר האינטרנט הרשמי של סק"א-1946 «Локо» против «СКА-1946» в финале Кубка Харламова
Vegan Friendly (להקה)

Vegan Friendly היא להקת סופרגרופ שמורכבת מגבע אלון (שירה, גיטרות), ג'נגו (שירה, בס) ואסף רייס (תופים). לאחר שג'נגו ואסף ליוו את אלון בהופעותיו אלון פנה אליהם עם הרעיון להקים את הלהקה. כל חברי הלהקה טבעוניים ומכאן שם הלהקה. בשנת 2016 הלהקה הוציאה את הסינגל Cows ואת הסינגל Wild Life. בשנת 2017 יצא הסינגל השלישי של הלהקה Waterfall ובאוגוסט אותה שנה יצא אלבומם הראשון שנקרא כשם הלהקה. ביולי חממה הלהקה את ההופעה של הפיקסיז בקיסריה. בשנת 2018 הלהקה לוותה את יהודה פוליקר בשיר חדש. אתר האינטרנט הרשמי של Vegan Friendly Vegan Friendly, סרטונים בערוץ היוטיוב Vegan Friendly, באתר Discogs (באנגלית) Vegan Friendly, באתר בנדקמפ חי על הקצה: Vegan Friendly, סרטון באתר יוטיוב (אורך: 23:13) Waterfall, וידאו קליפ של השיר באתר יוטיוב (אורך: 4:23) יהודה פוליקר - תבוא, וידאו קליפ של השיר באתר יוטיוב (אורך: 4:23) ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
You Used to Hold Me

You Used to Hold Me (בעברית: נהגת לאחוז בי) הוא שיר של הדי ג'יי והמפיק הסקוטי קלווין האריס. השיר פורסם ב-8 בפברואר 2010, בתור הסינגל הרביעי והאחרון מתוך אלבום האולפן השני שלו, Ready for the Weekend. השיר 'סומן' בתור הפעם האחרונה בה האריס באופן קבוע שר את השירים שלו, כמו גם שמאז 2011 כמעט ולא סיפק את קולו בשיר, אלא התרכז בהפקתו ואמני אורח היו לזמרי הסולו בשירים. כדי לקדם את "You Used to Hold Me", האריס שר את השיר ב-4Music יחד עם שירים אחרים מהאלבום החדש שלו, Ready for the Weekend. הוא גם ביצע את השיר ביום הגדול באוסטרליה, וכן בסיבוב ההופעות, "Ready for the Weekend tour" כחלק מרשימת ההשמעה. ב-29 בינואר 2010, השיר נכנס לראשונה את למצעד הסינגלים האירי כאשר דורג במקום ה-45. שבוע לאחר מכן, ב-5 בפברואר 2010, התקדם אל המקום ה-37, ובמשך, הגיע למקום ה-30 בשיאו. הסינגל נכנס לראשונה למצעד הסינגלים הבריטי ב-31 בינואר 2010, במקום ה-47. ב-7 בפברואר 2010, עלה למקום ה-38. באותו שבוע, הסינגל נכנס גם אל מצעד שירי הדאנס הבריטי, כאשר שיאו הנוכחי הוא המקום הרביעי. מידע על היצירה "You Used to Hold Me" באתר מיוזיק בריינז מידע על הסינגל "You Used to Hold Me" באתר מיוזיק בריינז סרטון השיר "You Used to Hold Me" באתר יוטיוב
קוטוסיים

קוטוסיים (שם מדעי: Cottidae) היא משפחת דגים בסדרת העקרבנונאים החיה בימים וכמה מינים גם בנהרות רדודים. הם שוכני קרקעית ברובם הגדול באזורים של אצות קלפ ושל שוניות אלמוגים. הם חיים בעיקר באקלים הממוזג של צפון האוקיינוס השקט. דגים אלה יכולים להגיע לאורך 10–78 ס"מ. הם בעלי סנפירי זימים מגודלים וראשים עם לסתות גדולות וסנפירי גב ושת מצויצים גדולים. הזנב קטן אך מניע את הגוף המוארך. דגים אלה אינם מצטיינים בשחייה אך יכולים להיצמד לסלעים. הם טורפים יצורי מים קטנים יותר, בעיקר דגים וסרטנים. לסתותיהם החזקות עוזרות להם גם לשבור צדפות. הם טריטוריאליים ברובם הגדול ועוטים דוגמאות צבעים מרובות, בעיקר על הסנפירים העליונים. מדיה וקבצים בנושא קוטוסיים בוויקישיתוף קוטוסיים, באתר ITIS (באנגלית) קוטוסיים, באתר NCBI (באנגלית) קוטוסיים, באתר Animal Diversity Web (באנגלית) קוטוסיים, באתר האנציקלופדיה של החיים (באנגלית) קוטוסיים, באתר GBIF (באנגלית)
אנדרטת החוקה

אנדרטת החוקה של ה-3 במאי (בפולנית: Pomnik Konstytucji Trzeciego Maja) שבכיכר ליטא (פול') בלובלין שבפולין, היא אנדרטה המציינת את כינון חוקת 3 במאי 1791 שאומצה בידי הסיים הגדול (הפרלמנט) של האיחוד הפולני-ליטאי. החוקה הייתה החוקה הדמוקרטית הראשונה באירופה, ובמשך 123 שנה נתפסה כעדות להצלחתן של הרפורמות הפנים-מדינתיות וכסמל המבטיח את השבת הריבונות של פולין. האנדרטה הוקמה בשנת 1795 בידי הפסל פאבל מלינסקי, ובראשה הוצב העיט הלבן - סמלה של פולין, שיצר ויטולד מרצ'ביץ. על האנדרטה חקוק הכיתוב "NA PAMIĄTKĘ OBCHODÓW 125 ROCZNICI 3 MAJA 1791-1916" (לציון 125 שנה ל-3 במאי 1791). לאחר מלחמת העולם השנייה הוסטה האנדרטה ממקומה ונעלמה מתחת לשיחים. בשנת 1981 שוקמה האנדרטה והושבה למקומה המקורי, בפינת הרחובות פשדמישצ'יה ומאיה. לאנדרטה נוסף בסיס אבן שעליו נחקק ציון השנים "1791-1981". מול האנדרטה שוכן בית המלון גרנד הוטל (אנ'), מבתי המלונות המפוארים בעיר, שנבנה בשנת 1899. מדיה וקבצים בנושא אנדרטת החוקה בוויקישיתוף